Diari Oficial de la Generalitat Valenciana


Sumari del DOGV 8294, del 14-05-2018 (2018/4594)

ORDRE 17/2018, de 3 de maig, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es modifica l'Ordre 19/2016, de 22 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores per a la concessió d'ajudes als armadors i pescadors de vaixells pesquers amb port base localitzat a la Comunitat Valenciana, afectats per la paralització temporal de l'activitat pesquera.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2018/05/03/17/dof/vci/html**

### Dades del document

Número de DOGV
:   8294

Data del DOGV
:   14-05-2018

Secció del DOGV
:   I. DISPOSICIONS GENERALS

Número del document
:   2018/4594


Data del document
:   03-05-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Ordre

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * legislació

ORDRE 17/2018, de 3 de maig, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es modifica l'Ordre 19/2016, de 22 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores per a la concessió d'ajudes als armadors i pescadors de vaixells pesquers amb port base localitzat a la Comunitat Valenciana, afectats per la paralització temporal de l'activitat pesquera. [2018/4594]  
  
PREÀMBUL  
El Reial decret 1173/2015, de 29 de desembre, de desenvolupament del Fons Europeu Marítim i de Pesca, quant a les ajudes a la paralització definitiva i temporal de l'activitat pesquera estableix el marc normatiu en matèria de gestió de les ajudes a la paralització de l'activitat pesquera que desplega el que estableix el Reglament (UE) núm. 508/2014 del Parlament Europeu i del Consell, de 15 de maig de 2014, adaptant-lo a les circumstàncies concretes de la flota espanyola, tenint en consideració, especialment, la distribució competencial existent a Espanya en matèria de pesca marítima i ordenació del sector pesquer.  
  
El Reial decret 1173/2015 constitueix legislació bàsica d'ordenació del sector pesquer, i en el capítol III, s'estableix el marc bàsic que regula les ajudes a la paralització temporal de l'activitat pesquera en els supòsits on les comunitats autònomes són les encarregades de gestionar les dites ajudes.  
Per a la seua aplicació en l'àmbit de la Comunitat Valenciana, es va publicar l'Ordre 19/2016, de 22 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores per a la concessió d'ajudes als armadors i pescadors de vaixells pesquers amb port base localitzat a la Comunitat Valenciana, afectats per la paralització temporal de l'activitat pesquera.  
El Reial decret 486/2017, de 12 de maig, pel qual es modifiquen el Reial decret 1173/2015, de 29 de desembre, de desenvolupament del Fons Europeu Marítim i de Pesca quant a les ajudes a la paralització definitiva i temporal de l'activitat pesquera, i el Reial decret 1549/2009, de 9 d'octubre, sobre ordenació del sector pesquer i adaptació al Fons Europeu de la Pesca, modifica l'article 16, que regula l'import de l'ajuda en parades temporals, per a diferenciar aquelles parades temporals el període subvencionable de les quals tinga una duració igual o superior a 15 dies i igual o inferior a 31 dies, de les que la seua duració siga inferior a 15 dies o superior a 31.  
Vist que l'Ordre 19/2016, de 22 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores per a la concessió d'ajudes als armadors i pescadors de vaixells pesquers amb port base localitzat a la Comunitat Valenciana, afectats per la paralització temporal de l'activitat pesquera, en l'article 11, estableix l'import de les ajudes d'acord amb el que s'havia regulat en l'article 16 del Reial decret 1173/2015, abans de la modificació, és necessària la seua adequació a la nova redacció del seu article 16, que es va aprovar mitjançant l'article únic, apartat deu, del Reial decret 486/2017, de 12 de maig, per ser legislació bàsica d'ordenació del sector pesquer.  
La present ordre s'adapta als principis de bona regulació establits per l'article 129 de la Llei 39/2015, d'1 d'octubre, del procediment administratiu comú de les administracions públiques.  
La Comunitat Valenciana té atribuïdes competències en ordenació del sector pesquer, en virtut del que disposa l'article 50,7 de l'Estatut d'Autonomia, que reconeix a la Generalitat competència per al desplegament legislatiu i execució de la competència relativa a «l'ordenació del sector pesquer» en el marc i en els termes establits per la legislació bàsica de l'Estat, corresponent a la Conselleria d'Agricultura, Medi Ambient, Canvi Climàtic i Desenvolupament Rural, la gestió de les ajudes comunitàries en aquesta matèria.  
Per tot això, havent sigut consultada la Comissió Interfederativa de Confraries de Pescadors de la Comunitat Valenciana (Coincopesca CV), i en virtut de les facultats que em confereix l'article 28.e de la Llei 5/1983, de 30 de desembre, del Consell, i l'article 160.2.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en atenció a allò que s'ha exposat en el Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, oït el Consell Jurídic Consultiu de la Comunitat Valenciana, i vista la proposta de la Direcció General d'Agricultura, Ramaderia i Pesca, en l'exercici de les funcions que tinc atribuïdes,  
  
  
ORDENE  
  
Article únic. Modificació de l'Ordre 19/2016, de 22 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores per a la concessió d'ajudes als armadors i pescadors de vaixells pesquers amb port base localitzat a la Comunitat Valenciana, afectats per la paralització temporal de l'activitat pesquera  
L'article 11 de l'Ordre 19/2016, de 22 de juliol, quedarà redactat en els termes següents:  
«Article 11. Import de l'ajuda.  
1. L'import màxim de l'ajuda concedida als armador/es i pescador/es dels vaixells objecte de paralització temporal, es calcularà d'acord amb el que estableix el Reial decret 1173/2015, de 29 de desembre, de desenvolupament del Fons Europeu Marítim i de Pesca, quant a les ajudes a la paralització definitiva i temporal de l'activitat pesquera, o normes que ho puguen modificar o substituir.  
2. Les resolucions periòdiques de convocatòria establiran la quantia concreta de l'ajuda a favor dels armadors i pescadors, dins dels límits màxims citats en l'apartat 1 d'aquest article. Així mateix indicaran el nombre de dies finançables de parada.»  
  
  
DISPOSICIÓ DEROGATÒRIA  
  
Única. Derogació de normativa  
Queden derogades totes les disposicions que del mateix rang o d'un rang inferior s'oposen al que disposa la present ordre.  
  
  
DISPOSICIÓ FINAL  
  
Única. Entrada en vigor  
La present ordre entrarà en vigor l'endemà de la seua publicació en el Diari Oficial de la Generalitat Valenciana.  
  
València, 3 de maig de 2018  
  
La consellera d'Agricultura, Medi Ambient,   
Canvi Climàtic i Desenvolupament Rural,  
ELENA CEBRIÁN CALVO


Còpia Permalink ELI